Tatsuki Machida

Tatsuki Machida (jaapani keeles 町田 樹, Machida Tatsuki; sündinud 9. märtsil 1990 Kawasakis) on jaapani iluuisutaja, kes võistleb meeste üksiksõidus.

Machida on võitnud hõbemedali kahtedel rahvusvahelistel meistrivõistlustel – 2010. aastal nelja maailmajao meistrivõistlustel Jeonjus ja 2014. aastal iluuisutamise maailmameistrivõistlustel Saitamas. Samuti sai ta hõbemedali 2014. aasta Jaapani iluuisutamise meistrivõistlustel.

Ta on võitnud kolm Rahvusvahelise Uisuliidu karikavõistlust – Cup of China (2012), Skate America (2013) ja Rostelecom Cupi (2013).

Sportlaskarjäär

Kawasakis sündinud Machida hakkas uisutama juba kolmeaastasena 1993. aastal. 

2011. aastal kolis ta kodumaalt Jaapanist Ameerika Ühendriikidesse, kus olid paremad treenimisvõimalused. Ta treenis mitu aastat California osariigis Lake Arrowheadis, kuid pöördus suvel 2013 tagasi Jaapanisse ja treenib nüüd Ōsakas.

Machida treener on Yoshinori Onishi. Tema koreograafid on Phillip Mills ja Stéphane Lambiel. Varem on teda treeninud Hiroshi Koizumi, Azumi Hata ja Anthony Liu. Stéphane Lambieli peab ta ka oma isiklikuks eeskujuks.

Machida on pälvinud laiemat tähelepanu alates sellest, kui ta saavutas 2012. aastal esikoha Cup of China karikavõistlustel, edestades oma rahvuskaaslast Daisuke Takahashit.

Oma teise karikavõistluste võidu saavutas Machida 2013. aastal Skate America võistlustel. Ta tuli esikohale nii lühi- kui ka vabakavas, püstitades isikliku rekordi ja edestades teiseks jäänud ameeriklaste Adam Ripponit 25 punktiga. Samal aastal Venemaal peetud Rostelecomi karikavõistlustel sai ta taas kuldmedali. Lühikavas edestas teda venelane Maksim Kovtun, kuid vabakavas oli ta Kovtunist ülekaalukalt parem ning kokkuvõttes edastas ta konkurenti 16 punktiga. 2013.–2014. aasta iluuisutamise Grand Prix' finaalis jäi ta aga neljandaks, sest tema tugev esitus vabakavas ei suutnud kompenseerida rohkeid ebaõnnestumisi lühikavas.

2013. aastal võitis ta ühtlasi hõbemedali Jaapani meistrivõistlustel iluuisutamises, mis tagas talle esmakordselt koha Jaapani iluuisutamise meeskonnas nii 2014. aasta taliolümpiamängudel kui ka 2014. aasta iluuisutamise maailmameistrivõistlustel. Kodumaal Saitamas peetud maailmameistrivõistlustel võitis ta hõbemedali, kaotades napilt rahvuskaaslasele Yuzuru Hanyūle. Ühtlasi püstitas ta 282,26 punktiga neil võistlustel oma isikliku rekordi.

Võistluskavad

 Hooaeg Lühikava Vabakava Demonstratsioon 2013–2014 Eedenist ida poolLee Holdridge TulilindIgor Stravinski muusikaPhillip Millsi koreograafia ByakuyakoStin Kono 2012–2013 F.U.Y.A. C2C muusikaStéphane Lambieli koreograafia TulilindIgor Stravinski muusikaPhillip Millsi koreograafia Rocheforti tüdrukudMichel Legrand 2011–2012 Silmad tumedadvene rahvalaulKenji Miyamoto koreograafia Don QuijoteLudwig Minkuse muusikaStéphane Lambieli koreograafia Don't Stop Me Now Queen 2010–2011 Silmad tumedadvene rahvalaulKenji Miyamoto koreograafia SügislegendidJames Horneri muusikaNanami Abe koreograafia Õnnelikud jalakesedKano Ogiyama koreograafia 2009–2010 Celos (Tango Jalousie)Jacob Gade'i muusikaTaro Hakase esitusesKano Ogiyama koreograafia CasablancaMax Steineri muusika Nanami Abe koreograafia 2008–2009 Virsik 〜Ashihara lugu〜 （ex. 004） PE'Z'i muusikaKano Ogiyama koreograafia</small> Luikede järvPjotr Tšaikovski muusikaKano Ogiyama koreograafia Virsik 〜Ashihara lugu〜 （ex. 004）PE'Z'i muusikaKano Ogiyama koreograafia 2007–2008 Boogie Woogie Bugle Boy Andrews Sistersi muusikaNoriko Sato koreograafia Luikede järvPjotr Tšaikovski muusikaKano Ogiyama koreograafia  2006–2007 Push the LimitsEnigma muusikaKano Ogiyama koreograafia Punane viiulIkuko Kawai muusikaKano Ogiyama koreograafia Find LoveEnigma muusikaKano Ogiyama koreograafia 2005–2006 Push the LimitsEnigma muusikaKano Ogiyama koreograafia Punane viiulIkuko Kawai muusikaKano Ogiyama koreograafia  2004–2005 KiirusMark Mancina muusikaKano Ogiyama koreograafia ZatōichiKeiichi Suzuki muusikaKano Ogiyama koreograafia 

Tulemused

 Tulemused Rahvusvahelised võistlused Võistlus 2003–04 2004–05 2005–06 2006–07 2007–08 2008–09 2009–10 2010–11 2011–12 2012–13 2013–14 Olümpiamängud            5. Maailmameistrivõistlused            2.  Nelja maailmajao MV       2.   7.   Grand Prix' finaal          6.  4. GP Cup of China        5.   1.  GP NHK Trophy         7.   GP Rostelecom Cup        11.    1. GP Skate America          3.  1. Aasia mängud         4.    Aasia auhinnavõistlused           1. Golden Spin of Zagreb         1.   Nebelhorni Trophy        1.  K   NRW Trophy       6.     Ondrej Nepela          1.  Coupe du Printemps          2.  Triglavi Trophy        1.    Taliuniversiaad       5.      Rahvusvahelised juunioride võistlused Juunioride MM    9.        JGP Austria     9.        JGP Eesti   10.          JGP Hispaania      3.      JGP Mehhiko    4.          JGP Poola   7.           JGP Prantsusmaa  7.            JGP Suurbritannia     1.       JGP Tšehhi    2.         Gardena   5. J    1. J      Riiklikud võistlused Jaapani MV    13.   7.  4.  6.  4.  9.  2. Jaapani juunioride MV 12.  5.  7.  1.  7.  2.      Meeskondlikud võistlused Olümpiamängud            5.  GP = Grand Prix; JGP = Juunioride Grand Prix; MM = maailmameistrivõistlused; MV = meistrivõistlused; J = juunioride kategooria; K = katkestas

Isiklikku

Machida kodulinn on Hiroshima. Ta on 161 cm pikk.Rahvusvaheline Uisuliit: Tatsuki Machida (vaadatud 29.03.2014)

Tema huvialadeks on lugemine, muusika ja teetseremooniad.

Viited

Kategooria:Jaapani iluuisutajad
Kategooria:Sündinud 1990